“Ngə́ Farawóŋ ā kād mínā nâ bɔán hḿ ásimbá ! Wayi dzó ai Áron nâ nɔŋɔ́ ńtūm, ó wōá Farawóŋ ósū, ó vəŋán mvɔm !” 10Ǹdɔ̄ Mósɛs bân Áron bə́ ngákə̄ ábə Farawóŋ, bə́ bɔ̄ anə́ Ǹtondôbə a ngábénde. Áron a woá Farawóŋ bân bəsíé bóé ńtūm ósū, ǹtúm ó və̄ŋán mvɔm. 11Ńdɔ Farawóŋ nyé a ngálóe bəyəm ai miǹgəngáŋ myâ mī ngabɔ̌ fə dzam də́dā ai məkə̌ŋ yā Égîptɛn, ńdɔ̄ bə́sə̄ bə́ ngáwoa anə́, ényɔ́lɔ ǹtúm wóé, ó və̄ŋán fə mvɔm. Hədá ńdɔ̄ ǹtúm Áron ó ngáman mǐn mīńtúm myábán.